* Kerro miltä tuntuu?
* Tuntuu suurelta päivältä, nyt olen kerinnyt. Yksi askel on otettu eteenpäin.
* Niin oletko kerinnyt vai jonkun tien alussa?
* Kun ajattelee näyttelyä, olen niin pitkää raatanut sen eteen. Tänään on se päivä, että kaikki on kasassa.
* Minkälainen polku on ollut?
* Pitkä, mutkainen mutta toisaalta hyvin selvä. Minulle on näytetty miten minun pitää tehdä, miten työskennellä.
* Olet paljon ollut Hetan kirkossa,..mitä se kirkko puhuu sinulle?
* Oli hyvin luonnollista ,että haluan omaan kotikirkkoon suunnitella ne ja muotoilla tekstiilit. Kirkko kuuluu lapsuuteeni, äiti otti minut aina kirkkoon ja äidin äiti Kristiina oli hyvin uskonnollinen, ja opetti miten tulee elää, mikä sopii ja mikä ei. Lapsena kuljin äidin kanssa kirkossa ja muistan, oli tapana tutkia taidetta kirkossa. Minusta oli niin mielenkiintoinen. En aina kuullut enkä kuunnellut mitä pappi puhui mutta minua kiinnosti taide.— Hetan kirkossa on sellaiset kultakoristeet siellä ylhäällä ja ruukasin kuvitella mitä siellä takana on ja miten ne on tehty. Ja alttaritaulu on hyvin voimakas ja merkinnyt aina paljon. Se liittää minut sinne ympäristöön ja alueeseen. Siellä ovat meidän vaarat, meidän maisemat, maat, porot ja ihmiset. Ja kun vähän saamelainen motiivi näkyy niin se on merkinnyt ja ollut sellainen alkusysäys työlleni. Olen sieltä ottanut ne motiivit, ne sävyt ja värit, tyylin kun olen työstänyt tekstiilejä.
* Niin, miten kirkko on vaikuttanut tekstiileihin, vai elävätkö tekstiilit mukana kirkossa?
* Perusta on duodjissa. Itseasiassa päätin, että vien meidän perinteen sinne niin kuin sen meillä on, ja yritän kuitenkin sovittaa sen areenan mukaan, julkisen tilan mukaan. Kunnioittaa myös arkkitehtuuria, ympäristöä ja taidetta, joka siellä kirkossa on. Mutta lähtökohta on se, että meidän perinne riittää. Se on tarpeeksi.
* Olet käyttänyt paljon luonnonmateriaaleja. Voi sanoa, että enimmäkseen. Luonnonmateriaalit elävät ajan mukana. Millainen merkitys niillä on?
* Valitsin duodjin mukaan eli karvanahkat, sisna, verka, silkki, pellava ja suonet. On ollut hyvin selvä asia, että niitä materiaaleja työstän, joka tulee sieltä minun perinteestä. Minulla on ollut se onni, että minulle on annettu se taito, tekemisen taito ja näkemys, joka on tullut sukupolvien mukana. En ole tarvinnut kaivaa arkistoja enkä museoista hakea tietoja että, minulla on ollut se tietotaito. Minulle on annettu se tieto, se on tullut minulle.
* *välistä puuttuu osa käännös*
* Olet maininnut, että kaksi teosta on erityisen lähellä sydäntäsi. Ensimmäinen on alttariliina ja toinen on vihkimatto, mistä alttariliinan nimi Jumalan lapset tulee?
* Äidin äiti Kristiina kysyi varhaislapsuudessa, olenko Jumalan lapsi. En todellakaan tiennyt mitä se tarkoittaa mutta varmuudeksi myönsi olevani kun ahku aina puhui Jumalasta, ajattelin sen olevan oikea vastaus.
* Olikin hyvin luonnollista, että alttariliinan nimeksi tuli Jumalan lapset. Olen niitä Jumalan lapsia kuvaillut sisnapaloilla. Niitä ei näe ennen kuin polvistuu alttarin eteen. Sisnapalaset olivat jäännösmateriaaleja. Duodji ajatukselleni on keskeistä säästeliäs materiaalinkäyttö eli olen hyödyntänyt kaikki ne pienet palaset. Samalla ajatus symboloi sitä, että jokaisella esineellä on merkitys, jokaisella ihmisellä on oma arvonsa. Ja niin myös minun sisnapalasilla. Ja ne kuvastavat niitä Jumalan lapsia, jotka ovat kokoontuneet alttarin eteen.
* Olikin voimakaskysymys, jota sinulta kysyin.
* Niin.
* Vihkimaton nimi on Oahpisteaddji (tiennäyttäjä), mitä tietä duodji näyttää?
* Miten huomasin sen duodjin. Teemana on rakkaus, ja aloin miettimään mikä se rakkaus voi olla? Kun on naimisiinmenosta puhe, miten saamelaisessa kulttuurissa on rakkaus, miten sen voi esittää. Mikä olisi se konkreettinen duodji? Tulivat mieleen länget ja niiden muoto. Meilläpäin ajoivat kosioita härillä, jotka koristeltu längillä ja koristevaljailla. Jos minulla ei olisi rakkautta, ei minulla olisi länkiäkään. Länget on tehnyt puolisoni isoisä, Erkunan Tuomma. Ne ovat olleet meillä kauan jo aitassa mutta en ole niitä nähnyt aiemmin. Aloin sitten kesällä niitä tarkemmin tutkia, miten ne on koristeltu, miten tehty. Huomasin, että niissä on niin hieno ornamentiikka. Päätin, että jotenkin haluan tuoda esille matossa sen koristelun. Viime vuoden Amerikan matkalla pääsin tutustumaan Intiaanimuseoon, ja näin miten intiaanit olivat koristelleet nahkaa nurealta puolelta. Minua kiinnosti ajatus että voisin yhdistää alkuperäiskansojen yhteistä perinnettä tässä työssä. Päätin että aion suonilla koristella. Kirjontahan on ollut yksi työtapa, jonka opin Saamelaisella korkeakoululla Maisteriopintojen aikana. Suonten ”tuleminen” oli aika erikoinen tapaus tai itse asiassa aika luonnollinen. Siskoni oli tyhjentämässä Kristiina ahkun aittaa ja löysi suonet sieltä ja tarjosi niitä minulle. Suonet ovat olleet aitassa ainakin 60-70 vuotta. Olin hyvin iloinen päästessäni niitä kokeilemaan.
* Pääsin kehittelemään vähän uudenlaista työtapaa suonilla. Nurealta puolelta koristelemaan taljaa, minun piti ensin värjätä suonet kasveilla. Ja niin kirjonut ornamentiikan suonilla siihen mattoon. On hauska ajatella että minun ahkun suonet ja Antin ádjan länget ovat yhdessä minun matossa. Että on rakkaus myös niiden kautta. Kun on kyse koristevaljaista, niin matossa on niiden tapaan verkatupsut reunoilla. Enontekiön saamelaisilla poronhoito on aina merkinnyt paljon. Niinpä valitsin ne meidän arvokkaat materiaalit karvataljat. Ne olivat aikavaaleita ja valitsinkin lisäksi tumman taljan lisäksi niiden väliin ja muodostuikin risti. Sehän sopiikin kirkkoduodjiin oikein hyvin. Sisna on alareunassa ja ympäri menee sisna ja verka Sillä tavalla se syntyi se Tiennäyttäjä.
* Eli työ on alkanut jo kauan sitten, ennen kuin itsekään tiesit.
* Niin. Niinhän se on.
* Olet kirjoittanut päiväkirjaa tästä matkasta.
* Minulla on ajatus, että työ on annettu minulle ja uskon, että esivanhempani ovat rukoilleet puolestani ja se rukous kantaa yhä minua. Tämän prosessin myötä olen ymmärtänyt ja nähnyt, että niin se on.
* Miltä tuntuu olla ensimmäinen saamelainen tekstiilitaiteilija suomessa, joka on tehnyt ja suunnitellut kirkkotekstiilejä?
* On ollut aikamoinen haaste tietenkin, mutta myös mielenkiintoinen. En ole voinut katsoa mallia keneltäkään. Minun on täytynyt itse tehdä ne päätökset, että mihin suuntaan lähden, minkälaista duodjia teen ja millaisia ratkaisuja. Mutta en usko, että se että olen ensimmäinen tai ettei kukaan ole ennen tehnyt. Se on vain tullut se työ, annettu. Niin minun pitää tehdä. Se voi olla kirkko tai muu julkinen tila. Olen oppinut sen miten pitää, miten tulevaisuudessa. Sen tiedän ettei työ pääty tähän. On ollut kyllä pitkä, mielenkiintoinen polku, joskus mutkainen, raskas. Mutta enimmäkseen hauska ja mielenkiintoinen. Haasteellinen työ.
* Paljon onnea näyttelyyn ja töihin.
* Kiitos.